ભાજપના રાષ્ટ્રીય અધ્યક્ષ અમિત શાહે લૉ કમિશનને પત્ર લખીને દેશમાં એકસાથે ચૂંટણી કરાવવા માટે સમર્થન કર્યુ છે. શાહે લૉ કમિશનને પત્ર લખીને કહ્યુ કે દેશમાં ક્યાંકને ક્યાંક ચૂંટણી થતી જ રહે છે જેના કારણે કેન્દ્ર અને રાજ્ય સરકારોના વિકાસ કાર્યો પ્રભાવિત થાય છે. આખી સિસ્ટમ તેમાં જ વ્યસ્ત થઈ જાય છે એટલા માટે તે દેશમાં એકસાથે ચૂંટણી કરાવવાના સમર્થનમાં છે. આ પહેલા પ્રધાનમંત્રી નરેન્દ્ર મોદી પણ લોકસભા અને વિધાનસભા ચૂંટણી એકસાથે કરાવવાની વાત કહી ચૂક્યા છે.